**Bilješke uz financijske izvještaje
za razdoblje 01.01.-31.12.2016.**

**Naziv obveznika: Nastavni zavod za javno zdravstvo Dr. Andrija Štampar**

**Adresa obveznika: Mirogojska cesta 16, 10000 Zagreb**

**OIB: 33392005961**

**RKP: 25835**

**Razina: 31**

**BILJEŠKE UZ FINANCIJSKE IZVJEŠTAJE ZA RAZDOBLJE 01.01.-31.12.2016**

Financijski izvještaji Nastavnog zavoda za javno zdravstvo „Dr. Andrija Štampar“ (u daljnjem tekstu Zavod) sastavljeni su sukladno Pravilniku o financijskom izvještavanju u proračunskom računovodstvu (NN 3/15., 93/15, i 135/15.) i u rokovima koje je objavilo Ministarstvo financija u Okružnici o predaji i konsolidaciji financijskih izvještaja za razdoblje 01. siječnja do 31. prosinca 2016. godine.

**BILANCA – Obrazac BIL**

**Ukupna imovina** Zavoda **(AOP 001)** iznosi 100.672.002,72 kn i manja je za 1,30 % u odnosu na stanje prethodnog razdoblja.

**Nefinancijska imovina (AOP 002)** na dan 31.12.2016. godine iznosi 60.051.999,82 kn, čini 59,65% ukupne imovine i smanjena je za 6,30 % u odnosu na stanje prošle godine.

Ulaganja Zavoda u nefinancijsku imovinu u 2016. godini iznosila su ukupno 2.667.382,18 kn što je manje za 984.711,36 kn ili 26,96 % u odnosu na ulaganja u 2015. godini. U 2016. godini najznačajnija ulaganja su u nabavu medicinske i laboratorijske opreme (1.527.487,10 kn), nabavu uredske opreme i namještaja (400.872,53 kn) i nabavu licenci (551.736,50 kn).

Ispravak vrijednosti dugotrajne nefinancijske imovine evidentiran je sukladno Pravilniku o proračunskom računovodstvu i računskom planu i prema godišnjim stopama ispravka vrijednosti propisanih istim Pravilnikom. Ukupan iznos ispravka vrijednosti dugotrajne imovine Zavoda u 2016. godini iznosi 6.610.692,19 kn.

**Financijska imovina (AOP 063)** iznosi 40.620.002,90 kn i predstavlja 40,35% ukupne imovine Zavoda i povećana je u odnosu na stanje prethodne godine za 7,3%.

**Novac u banci i blagajni (AOP 064)** iznosi 22.223.113,28 i čini 54,71% financijske imovine i 22,07% ukupne imovine, dok stanje danih depozita - oročenih sredstava **(AOP 075)** na dan31.12.2016. godine iznosi 1.000.000,00 kn.

**Potraživanja za prihode poslovanja (AOP 140)** na dan 31.12.2016. godine iznose 16.596.404,64 kn i veća su za 16,1 % u odnosu na prethodno izvještajno razdoblje.

Od navedenog iznosa na **potraživanja za prihode od pruženih usluga (AOP 153)** otpada 11.646.587,55 kn ili 70,18 % ukupnih potraživanja za prihode poslovanja.

**Potraživanja za prihode iz proračuna (AOP 154)** na dan 31.12.2016. godine iznose 4.902.177,24 kn ili 29,54 % ukupnih potraživanja za prihode poslovanja.

Potraživanja od kupaca na dan 31.12.2016. godine iznose 16.576.182,94 kn. Ukupno **dospjela potraživanja (AOP 249)** u izvještajnom razdoblju iznose 6.193.034,21 kn ili 37,32% ukupnih potraživanja za prihode poslovanja. Od ukupnog iznosa potraživanja od kupaca na nenaplaćena potraživanja nastala do 2016. godine otpada iznos od 1.708.408,00 kn (od toga je 1.527.474,00 kn utuženo), dok se iznos nenaplaćenih potraživanja od 14.867.795,00 kn odnosi na nenaplaćena potraživanja nastala u 2016. godini.

Od ukupnog iznosa realiziranih potraživanja koja na dan 31.12.2016. godine iznose 105.902.996,00 kn, naplaćeno je 88.961.425,00 kn ili 84,0%, otpisano je 365.388,00 kn ili 0,35%, dok nenaplaćena potraživanja iznose 16.576.183 kn ili 15,65% (prikazano u tabeli Potraživanja od kupaca – pregled nastalih i naplaćenih potraživanja prema grupama kupaca).

Na **AOP 151 i 156** iskazano je potraživanje za novčana sredstva koja su 1998. godine blokirana na računu kod Komercijalne banke.

**Obveze (AOP 163)** čine 9,78 % izvora imovine i iznose 9.849.029,73 kn. Na dan 31.12.2016 evidentirano je ukupno 601.187,11 kn dospjelih obveza.

**Vlastiti izvori (AOP 225)** iznose 90.822.972,99 kn.

**Višak / manjak prihoda (AOP 233-240)**; u 2016. godini Upravno vijeće Zavoda donijelo je Odluku o rasporedu viška prihoda iz 2015. godine.

Odlukom o rasporedu rezultata Nastavnog zavoda za javno zdravstvo „Dr. Andrija Štampar” u 2015. godini manjak prihoda poslovanja u iznosu od 297.014,56 kn i manjak prihoda od nefinancijske imovine u iznosu 3.579.593,54 kn pokrivaju se u cijelosti iz akumuliranog viška prihoda poslovanja. Višak primitaka od financijske imovine u iznosu 14.121.159,65 kn uvećava akumulirani iznos viška prihoda.

U 2016 godini ostvaren je višak prihoda poslovanja u iznosu 2.835.204,50 kn, manjak prihoda od nefinancijske imovine u iznosu 2.659.382,18 kn i višak primitaka od financijske imovine u iznosu 44.500,00 kn. Korekcija ostvarenog rezultata za kapitalni prijenos iznosi 1.334.492,06 kn. U 2016. godini Zavod je ostvario prihod od kapitalnih pomoći proračunskim korisnicima iz proračuna koji im nije nadležan (6362) u iznosu 590.242,06 kn i prihod iz nadležnog proračuna za financiranje rashoda za nabavu nefinancijske imovine (6712) u iznosu 744.250,00 kn. Nakon korekcije za kapitalni prijenos višak prihoda poslovanja iznosi 1.500.712,44 kn, dok manjak prihoda od nefinancijske imovine iznosi 1.325.890,12 kn.

Ukupno raspoloživi iznos viška prihoda poslovanja na dan 31.12.2016. iznosi 16.083.654,50 kn

**Izvještaj o prihodima i rashodima, primicima i izdacima - Obrazac PR-RAS**

**Prihodi poslovanja (AOP 001)** u izvještajnom razdoblju iznose 90.462.794,00 kn i ostvareni su s 94,18% u odnosu na godišnji plan prihoda poslovanja Zavoda te su za 5,39% veći u odnosu na prihode ostvarene u istom razdoblju prethodne godine.

**Tekuće pomoći od izvanproračunskih korisnika (AOP 060)** u izvještajnom razdoblju iznose 445.413,97 kn, a odnose se na financiranje pripravničkog staža zdravstvenih radnika od strane Hrvatskog zavoda za zdravstveno osiguranje u iznosu 163.557,25 kn i uplatu Hrvatskog zavoda za zapošljavanje koja se odnosi na plaćanje doprinosa mirovinskog i zdravstvenog osiguranja za mjeru stručnog osposobljavanja za rad bez zasnivanja radnog odnosa u iznosu 281.856,72 kn za polaznike koji su s osposobljavanjem počeli u 2016. godini.

**Pomoći proračunskim korisnicima iz proračuna koji im nije nadležan (AOP 065)** u izvještajnom razdoblju iznosi 2.547.411,28 kn.

Ministarstvo zdravstva financira dio djelatnosti prevencije i izvanbolničkog liječenja ovisnosti; prema ugovoru o financijskoj potpori projektu „Prevencija ovisnosti, izvanbolničko liječenje i zaštita mentalnog zdravlja“ ostvaren je prihod u iznosu 420.000,00 kn.

Ministarstvo zdravstva refundiralo je troškove nastale u studenom 2015. godine za provođenje dodatne zdravstvene zaštite izvan uobičajene svakodnevne organizacije rada na zahtjev Kriznog stožera radi osiguravanja provođenja mjera za zaštitu od zaraznih bolesti i zaštitu zdravlja tražitelja azila i azilanata, stranaca pod privremenom zaštitom i stranaca pod supsidijarnom zaštitom u ukupnom iznosu 18.278,62 kn.

U 2016. godini realiziran je Program sufinanciranja ovlaštenih referentnih laboratorija za hranu i hranu za životinje Ministarstva poljoprivrede u iznosu 72.332,66 kn.

Dio rashoda koji su nastali u svrhu osnivanja Centra za sigurnost i kvalitetu hrane financiran je iz sredstva Ministarstva poljoprivrede - pozicija državnog proračuna – aktivnost T821065 – Centar za sigurnost i kvalitetu hrane, a temeljem ugovora o isplati novčanih sredstva za osnivanje Centra za sigurnost i kvalitetu hrane Kl.:402-01/16-01/102, ur.br.:525-09/1336-16-2 (kl.:012-04/15-02/04, ur.br.:525-16-30, ev.br.169/16) od 17. svibnja 2016. godine..

Ministarstvo je temeljem ugovora o isplati novčanih sredstva za osnivanje Centra za sigurnost i kvalitetu hrane doznačilo Zavodu 29. lipnja 2016. godine ukupno odobreni iznos u visini 2.546.000,00 kn.

Iz navedenog iznosa namjenski je utrošeno za opremanje – nabavu dugotrajne nefinancijske imovine iznos od 737.802,58 kn, dok je za nabavu materijala (potrošni materijal, kemikalije, standardi i plinovi), nabavu usluga tekućeg održavanja i prilagodbu postojeće laboratorijske opreme, nabavu usluga vezanih za akreditaciju i certifikaciju, usluga interkalibracije (međulaboratorijskih ispitivanja), usluga za izradu dopune studije isplativosti i troškove za stručna usavršavanja (službena putovanja i edukacije) radnika Zavoda za potrebe osnivanja Centra za sigurnost i kvalitetu hrane rashoda utrošeno 1.808.197,42 kn. Na dan 31.12.2016. godine ukupno doznačena sredstva su u cijelosti namjenski utrošena.

Zavod je temeljem ugovora o isplati novčanih sredstva za osnivanje Centra za sigurnost i kvalitetu hrane sklopljenog s Ministarstvom poljoprivrede ostvario prihod od tekućih pomoći proračunskim korisnicima iz proračuna koji im nije nadležan rashode u iznosu 1.446.557,94 kn i prihod od kapitalnih pomoći proračunskim korisnicima iz proračuna koji im nije nadležan u iznosu 590.242,06 kn.

**Prihodi od financijske imovine (AOP 072)** u izvještajnom razdoblju iznose 196.944,72 kn i odnose se na prihode od kamata na depozite po viđenju u iznosu 7.826,20 kn, kamata na oročene depozite u iznosu 162.589,95 kn, prihode od pozitivnih tečajnih razlika u iznosu 2.158,21 kn i prihode od zateznih kamata u iznosu 24.370,36 kn.

**Prihodi od nefinancijske imovine (AOP 080)** u izvještajnom razdoblju iznose 158.813,22 kn. Prihodi od nefinancijske imovine odnose se na prihode koji su naplaćeni od poslovnih subjekata koji u dijelu svog poslovanja koriste prostor i resurse Zavoda naplata pristojbi i sudskih troškova po utuženim potraživanjima, te obustava u korist Zavoda.

**Prihodi po posebnim propisima, ostali nespomenuti prihod (AOP 113)** iznose 538.384,28 kn u okviru kojih su evidentirani prihodi ostvareni od naplaćene participacije za obavljene mikrobiološke usluge u iznosu 471.545,82 kn i prihodi od refundacije šteta u iznosu 66.838,46 kn.

**Prihodi od pruženih usluga (AOP 123)** u izvještajnom razdoblju iznose 44.838.703,10 kn i ostvareni su 10,18% manje u odnosu na plan za izvještajno razdoblje i 2,08 % manje u odnosu na izvršenje u istom razdoblju prethodne godine. Prihodi od pruženih usluga čine 49,59 % ukupnih prihoda poslovanja.

**Donacije od pravnih i fizičkih osoba izvan općeg proračuna (AOP 125);** u izvještajnom razdoblju ostvaren je prihod od tekućih donacija od pravnih osoba u iznosu 14.009,50 kn, a odnosi se na pokriće troškova za službena putovanja.

**Prihodi iz nadležnog proračuna za financiranje rashoda poslovanja (AOP 129)** iznose 765.230,00 kn i čine 0,82% ukupnih prihoda poslovanja. Ostvareni su 1,3 % manje od plana, a 3,89 % manje od ostvarenja istog razdoblja prošle godine.

Ova pozicija iz računskog plana obuhvaća prihode koje Zavod ostvaruje temeljem Ugovora s Gradskim uredom za zdravstvo, a financiraju se temeljem prijenosa iz nadležnog proračuna za financiranje redovne djelatnosti.

**Prihodi iz nadležnog proračuna za financiranje rashoda za nabavu nefinancijske imovine (AOP 130);** u izvještajnom razdoblju iznose 744.250,00 kn, a odnose se na financiranje nabave RTG mamografskog uređaja prema ugovoru o sufinanciranju Programa preventivna mobilna mamografija u Zagrebu Kl.:430-02/16-01/57, Ur.br.:251-11-01/5-16-1 od 16.02.2016. godine.

**Prihodi na temelju ugovornih obveza (AOP 133)** obuhvaćaju prihode koji su ostvareni temeljem ugovornih obveza s Hrvatskim zavodom za zdravstveno osiguranje. Prihodi na temelju ugovornih obveza u izvještajnom razdoblju iznose 40.213.633,93 kn i ostvareni su 0,35% više u odnosu na plan za izvještajno razdoblje i 9,02 % više u odnosu na izvršenje u istom razdoblju prethodne godine. Prihodi na temelju ugovornih obveza čine 44,45% ukupnih prihoda poslovanja. Povećanje prihoda u odnosu na prošlogodišnje razdoblje odnosi se na ugovaranje novih gerontološko-javnozdravstvenih timova i povećanja aktivnosti specijalističko konzilijarne - zdravstvene zaštite.

**Rashodi poslovanja (AOP 147)** u razdoblju 01.01.-31.12.2016. godine iznose 87.627.589,50 kn; ostvareni su s 6,15% manje u odnosu na godišnji plan i 1,73 % više u odnosu na izvršenje u istom razdoblju prethodne godine.

U strukturi rashoda poslovanja **rashodi za zaposlene (AOP 148)** iznose 58.845.130,85 kn, sudjeluju s 67,15% u ukupnim rashodima poslovanja, ostvareni su 0,52% manje u odnosu na plan za izvještajno razdoblje i 4,89 % više u odnosu na izvršenje u istom razdoblju prethodne godine. U okviru rashoda za zaposlene **ostali rashodi za zaposlene (AOP 155)** iznosili su u 2016. godini 2.142.961,96 kn što je za 1.063.528,00 kn ili 98,5% više nego u 2015. godini. Povećanje ovih rashoda rezultat je isplate razlike jubilarnih nagrada za 2013. godinu sukladno odluci Upravnog vijeća Zavoda, te regresa i božićnice radnicima Zavoda sukladno pravima iz kolektivnog ugovora.

**Materijalni rashodi (AOP 160)** iznose 28.608.805,83 kn, čine 32,65% ukupnih rashoda poslovanja, ostvareni su 16,03% manje u odnosu na plan za izvještajno razdoblje i 4,34% manje u odnosu na izvršenje u istom razdoblju prethodne godine.

**Financijski rashodi (AOP 194)** iznose 173.652,62 kn i čine 0,20% ukupnih rashoda poslovanja.

**Višak prihoda poslovanj**a ostvaren u izvještajnom razdoblju **(AOP 273)** iznosi 2.835.204,50 kn.

**Rashodi za nabavu nefinancijske imovine (AOP 334)** u izvještajnom razdoblju iznose 2.667.382,18 kn i ostvareni su s 66,68% u odnosu na planirane. Od ukupnog iznosa realizirane nabave nefinancijske imovine iznos od 1.324.890,12 kn financiran je iz vlastitih sredstava Zavoda, dok je nabava RTG mamografskog uređaja u iznosu od 744.250,00 financirana iz proračuna Grada Zagreba, a nabava laboratorijske opreme za potrebe osnivanja Centra za sigurnost i kvalitetu hrane financirana je od strane Ministarstva poljoprivrede u iznosu 590.242,06 (odnosno 737.802,58 kn s uključenim PDV-om).

U istom razdoblju ostvaren je **prihod od prodaje nefinancijske imovine** u iznosu 8.000,00 kn iskazan na računu 7225 – Instrumenti, uređaji i strojevi **(AOP 305).**

**Manjak prihoda od nefinancijske imovine (AOP 397)** u izvještajnom razdoblju iznosi 2.659.382,18 kn

U izvještajnom razdoblju ostvaren je ostvaren je primitak od financijske imovine (AOP 444) u ukupnom iznosu 1.044.500,00 kn, a odnosi se na razročenje ugovora o okvirnoj liniji u iznosu 1.000.000,00 kn i povrate depozita u iznosu 44.500,00 koji su bili dani u 2015. godini u svrhu jamstva za ozbiljnost ponude i jamstava za dobro izvršenje posla po ugovorim o javnoj nabavi.

**Izdaci za depozite u kreditnim i ostalim financijskim institucijama (tuzemni) AOP (556)** iznose 1.000.000,00 kn, a odnose se na ponovo oročenje depozita za pokriće okvirne linije.

**Financijski rezultat (AOP 631-637)** Nastavni zavod za javno zdravstvo „Dr. Andrija Štampar” je u razdoblju od 31.12.2016. godine ostvario višak prihoda nad rashodima u iznosu 220.322,32 kn. Ukupno raspoloživiiznos viška prihoda na dan 31.12.2016. godine iznosi 16.083.654,50 kn

|  |  |
| --- | --- |
| **Iznos akumuliranog iznosa viška prihoda na dan 31.12.2015** | **15.863.332,18** |
| Iznos prihoda poslovanja  | 90.462.794,00 |
| Iznos rashoda poslovanja  | 87.627.589,50 |
| **Višak prihoda poslovanja** | **2.835.204,50** |
| Iznos prihoda od prodaje nefinancijske imovine | 8.000,00 |
| Iznos rashoda za nabavu nefinancijske imovine | 2.667.382,18 |
| **Manjak prihoda od nefinancijske imovine** | **2.659.382,18** |
| Iznos primitaka od financijske imovine  | 1.044.500,00 |
| Iznos izdataka od financijske imovine  | 1.000.000,00 |
| **Višak primitaka od financijske imovine** | **44.500,00** |
| **Višak prihoda nad rashodima** | **220.322,32** |
| **Raspoloživi iznos viška prihoda i primitaka raspoloživ u sljedećem razdoblju** | **16.083.654,50** |

**Izvještaj o promjenama u vrijednosti i obujmu imovine i obveza - Obrazac P-VRIO**

U 2016. god. nastalo je smanjenje obujma imovine u dijelu koji se odnosi na **potraživanja za prihode poslovanja (AOP 032)** u ukupnom iznosu od 365.387,91 kn a odnosi na otpisana potraživanja temeljem Odluke Upravnog vijeća. Potraživanja za prihode iz proračuna nastala u razdoblju od 01.01.2015. do 31.12.2015. godine, s osnove pružanja usluga specijalističke dijagnostike u djelatnosti mikrobiologije s parazitologijom osiguranicima Hrvatskog zavoda za zdravstveno osiguranje, a temeljem Ugovora o provođenju specijalističko-dijagnostičke zdravstvene zaštite za 2015. godinu Kl.:500-07/13-01/797, Ur.br.:338-01-34-13-1 od 30.12.2013. godine kojim je regulirano provođenje specijalističko-dijagnostičke zdravstvene zaštite u 2015. godini, otpisana su radi zbog nemogućnosti naplate.

Iznos od 7.148,17 kn evidentiran kao iznos **smanjenja proizvedene dugotrajne imovine (AOP 021)** odnosi se na knjigovodstvenu-sadašnju vrijednost osnovnih sredstava koja su otpisana prema izvještaju o provedenoj inventuri za 2015. godinu.

**Izvještaj o obvezama – Obrazac OBVEZE**

Obveze Zavoda iznosile su na dan 01.01.2016. godine 9.438.727,00 kn, od čega je stanje dospjelih obveza iznosilo 1.910.611,00 kn što je činilo 20,24% ukupnih obveza.

U razdoblju od 01.01.-31.12.2016. ukupno je nastalo je ukupno 108.191.853,00 kn obveza.

Međusobne obveze proračunskih korisnika iznosile su 2.133.868,00 kn, a odnose se na refundaciju režijskih troškova Domovima zdravlja, obveze za zdravstvene usluge i laboratorijske usluge i ostale usluge koje Zavodu pružaju druge zdravstvene ustanove – proračunski korisnici.

Obveze za rashode poslovanja nastale u razdoblju 01.01.-31.12.2016. iznosile su 103.149.187,00 kn, dok su obveze za nabavu nefinancijske imovine iznosile 2.908.798,00 kn.

U istom razdoblju podmireno je obveza u iznosu 107.781.551,00 kn i saldo obveza na dan 31.12.2016. iznosi 9.849.029,00 kn.

Od ukupnog iznosa obveza dospjelo do 60 dana je ukupno 601.187,00 kn (ili 6,10%) obveza dok nedospjele obveze iznose 9.247.842,00 kn.

U Zagrebu, 31.01.2017. godine

Osoba za kontaktiranje:

Voditeljica Službe za gospodarstvene poslove

Ana Mikuš, dipl.oec.

**Zakonski predstavnik
Ravnatelj
Zvonimir Šostar, dr.med.**

|  |  |  |  |  |  |  |  |
| --- | --- | --- | --- | --- | --- | --- | --- |
| **OPIS** | **Potraživanja na dan 31.12.2016.** | **Ukupno dospjela potraživanja** | **Dospjelo do 90 dana** | **Dospjelo od 90 do 120 dana** | **Dospjelo od 120 do 150 dana** | **Dospjelo od 150 do 180 dana** | **Dospjelo preko 180 dana** |
| Potraživanja od HZZO-a po osnovu pružanja zdrav. zaštite | 4.901.240 | 1.316 | 1.316 | 0 | 0 | 0 | 0 |
| Potraživanja od drugih zdravstvenih ustanova  | 949.227 | 583.670 | 395.294 | 63.122 | 33.608 | 23.459 | 68.187 |
| Ostala potraživanja  | 10.725.716 | 5.608.048 | 2.490.096 | 297.171 | 96.788 | 107.151 | 2.616.842 |
| **UKUPNO** | **16.576.183** | **6.193.034** | **2.886.706** | **360.293** | **130.396** | **130.610** | **2.685.029** |

**Potraživanja od kupaca prema dospijeću na dan 31.12.2016. godine**

**Potraživanja od kupaca – pregled nastalih i naplaćenih potraživanja prema grupama kupaca na dan 31.12.2016.**

|  |  |  |  |  |
| --- | --- | --- | --- | --- |
| **OPIS** | **POTRAŽIVANJA** | **NAPLAĆENO do 31.12.2016.** | **OTPIS** | **NENAPLAĆENA POTRAŽIVANJA** |
| Potraživanjanastala do 31.12.2015. | Potraživanjanastala u 2016. | **UKUPNO** | Potraživanjanastala do 31.12.2015. | Potraživanja nastala u 2016 | **UKUPNO** | Potraživanjanastala do 31.12.2015. | Potraživanja nastala do 31.12.2015. | Potraživanjanastala u 2016 | **UKUPNO** |
| ***1*** | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** | ***11*** |
| HZZO - glavarina i programi | 2.367.403 | 28.085.758 | 30.453.161 | 2.367.403 | 25.780.390 | 28.147.793 | 0 | 0 | 2.305.368 | 2.305.368 |
| HZZO - mikrobiologija | 2.473.494 | 12.553.606 | 15.027.100 | 2.108.106 | 9.957.734 | 12.065.840 | 365.388 | 0 | 2.595.872 | 2.595.872 |
| UKUPNO HZZO | 4.840.897 | 40.639.364 | 45.480.261 | 4.475.509 | 35.738.124 | 40.213.633 | 365.388 | 0 | 4.901.240 | 4.901.240 |
| Potraživanja od zdravstvenih ustanova | 1.007.423 | 3.374.566 | 4.381.989 | 1.004.411 | 2.450.351 | 3.454.762 | 0 | 3.012 | 924.215 | 927.227 |
| Potraživanja od privrede | 5.279.902 | 27.965.542 | 33.245.444 | 5.180.318 | 20.784.472 | 25.964.790 | 0 | 99.584 | 7.181.070 | 7.280.654 |
| Potraživanja od državnih i županijskih ustanova | 274.068 | 13.168.613 | 13.442.681 | 272.380 | 12.544.112 | 12.816.492 | 0 | 1.688 | 624.501 | 626.189 |
| Ostala potraživanja | 934.314 | 6.222.328 | 7.156.642 | 857.644 | 5.234.138 | 6.091.802 | 0 | 76.650 | 988.190 | 1.064.840 |
| Tuženi kupci | 1.947.420 | 248.559 | 2.195.979 | 419.946 | 0 | 419.946 | 0 | 1.527.474 | 248.559 | 1.776.033 |
| **SVEUKUPNO** | **14.284.024** | **91.618.972** | **105.902.996** | **12.210.248** | **76.751.197** | **88.961.425** | **365.388** | **1.708.408** | **14.867.795** | **16.576.183** |